PATVIRTINTA

 Švenčionėlių Mindaugo gimnazijos

 direktoriaus 2017 m. lapkričio d.

 įsakymu Nr. O-

ŠVENČIONIŲ R. ŠVENČIONĖLIŲ MINDAUGO GIMNAZIJOS

2017–2019 METŲ KORUPCIJOS PREVENCIJOS PROGRAMA

I SKYRIUS

BENDROSIOS NUOSTATOS

1. Švenčionių r. Švenčionėlių Mindaugo gimnazijos 2017-2019 metų korupcijos prevencijos programa (toliau - programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015-2025 metų programa ir kitais teisės aktais, reglamentuojančiais korupcijos prevencijos veiklą.
2. Programa skirta korupcijos prevencijai Švenčionių r. Švenčionėlių Mindaugo gimnazijoje (toliau - gimnazijoje).
3. Programos tikslas - užtikrinti korupcijos prevenciją gimnazijoje, siekti kompleksiškai šalinti neigiamas sąlygas, skatinančias korupcijos atsiradimą, siekti asmenis atriboti nuo korupcinio pobūdžio nusikalstamų veikų darymo bei kitų veiksmų, kurie didina korupcijos sklaidą gimnazijoje, atlikimo. Programa siekiama paskatinti bendruomenę reikšti nepakantumą korupcijai, sustiprinti bendruomenės paramą korupcijos prevencijos priemonėms įgyvendinti, užtikrinti glaudesnį gimnazijos bendradarbiavimą su vyriausybinėmis ir nevyriausybinėmis organizacijomis ar asmenimis ginant prigimtines ir kitas bendras žmogaus teises ir laisves.
4. Programoje sąvokos vartojamos taip, kaip apibrėžiamos programos 1 punkte nurodytuose teisės aktuose.

II SKYRIUS

GIMNAZIJOS VEIKLOS SITUACIJOS ANALIZĖ ANTIKORUPCINIU POŽIŪRIU

1. Gimnazijos veiklos situacijos analizė atliekama vadovaujantis institucinio strateginio planavimo aplinkos analizės principais ir apima išorinių ir vidinių veiksnių, grėsmių ir galimybių analizę.
2. Išorinės korupcijos prielaidos:
	1. socialinės (nedarbas, santykinai maži darbuotojų atlyginimai, netobula motyvacinė karjeros sistema viešajame sektoriuje);
	2. teisinės (teisės aktų netobulumas, dažna jų kaita, spragos ir kolizijos, kontrolės sistemų, teisinių procedūrų ir priemonių netobulumas);
	3. institucinės (motyvacinės karjeros sistemos nebuvimas);
	4. visuomenės pilietiškumo stoka (visuomenės požiūrio į korupciją neapibrėžtumas ir prieštaringumas, piliečių pasyvumas antikorupcinėje veikloje);
	5. išorinių veiksnių įtaka (tarptautinė korupcija, susijusi su ES teikiama parama).
3. Vidinės korupcijos pasireiškimo prielaidos:
	1. viešųjų ir privačių interesų konfliktų prevencija nepakankamai paremta privačių interesų deklaracijų duomenų analize, rekomendacijomis, nusišalinimu;
	2. elektroninio valdymo trūkumai (nepakankamas modernių informacinių technologijų naudojimas administracinėms ir viešosioms paslaugoms teikti).

III SKYRIUS

PROGRAMOS TIKSLAI IR UŽDAVINIAI

1. Programos tikslai:

8.1. įgyvendinti veiksmingą antikorupcinių priemonių sistemą gimnazijoje;

1. šalinti prielaidas, kurios sudaro galimybes gimnazijos darbuotojams pasinaudoti tarnybine padėtimi savanaudiškiems tikslams;
2. užtikrinti mokyklos veiklos viešumą ir reagavimą į bendruomenės narių ar gyventojų nuomonę;
3. plėtoti antikorupcinę kultūrą, į antikorupcinę veiklą įtraukti bendruomenę, didinti visuomenės pasitikėjimą gimnazija.
	1. Programos uždaviniai:
		1. užtikrinti veiksmingą ir kryptingą ilgalaikį korupcijos prevencijos priemonių įgyvendinimą gimnazijoje bei nustatyti konkrečius terminus;
		2. užtikrinti, kad gimnazijos bendruomenės nariams būtų sudaryta galimybė anonimiškai pateikti informaciją apie gimnazijos darbuotojų teikiamų paslaugų kokybę, galimai korupcinę veiklą, įtraukti į korupcijos prevenciją visuomenę;
		3. informuoti apie galimas korupcines veikas ir viešinti nustatytus korupcijos atvejus;
		4. gimnazijoje vykdyti akcijas, renginius, seminarus korupcijos prevencijos klausimais.

IV SKYRIUS

KORUPCIJOS PREVENCIJOS PRIEMONĖS

* 1. Korupcijos prevencijos tikslas - korupcijos priežasčių, sąlygų atskleidimas ir šalinimas, sudarant gimnazijoje korupcijos prevencijos priemonių sistemą, taip pat poveikis asmenims, siekiant juos atriboti nuo korupcinių nusikaltimų.
	2. Korupcijos prevencijos priemonės yra:
		1. korupcijos pasireiškimo tikimybės nustatymas;
		2. personalo mokymas ir informavimas;
		3. prašymų dėl informacijos apie asmenį, siekiantį eiti arba einantį vadovaujančias pareigas savivaldybės įstaigoje, pateikimas Lietuvos Respublikos specialiųjų tyrimų tarnybai;
		4. dirbančių asmenų privačių ir viešųjų interesų derinimo užtikrinamas gimnazijoje, įgyvendinat Lietuvos Respublikos viešųjų ir privačių interesų derinimo valstybinėje tarnyboje įstatymą;
		5. visuomenės įtraukimas į gimnazijos korupcijos prevencijos programos įgyvendinimą. Skatinti bendruomenę pranešti apie korupcinius teisės pažeidimus ar mėginimą juos daryti gimnazijos aplinkoje, sudaryti sąlygas apie tai pranešti telefonu ar interneto ryšiu. Informaciją analizuoti pagal skundų nagrinėjimo tvarką, kurią nustato gimnazijos darbo tvarkos taisyklės;
		6. įstatymų nustatytos kitos korupcijos prevencijos priemonės.

V SKYRIUS

PROGRAMOS TIKSLŲ IR UŽDAVINIŲ VERTINIMO KRITERIJAI

* 1. Programos rezultatyvumas (pasiekti tikslai ir uždaviniai) vertinamas kiekybės ir kokybės rodikliais:
		1. didėjančiu nepakantumu korupcijai;
		2. įvykdytų ir neįvykdytų programos priemonių skaičiumi;
		3. programos priemonių įgyvendinimu nustatytais terminais;
		4. anoniminių ir oficialių pranešimų apie galimus korupcinio pobūdžio veiksmus skaičiaus ir pranešimų, kuriuos ištyrus pasitvirtino korupcinio pobūdžio veikos, skaičiumi;
		5. viešai skelbiamų pranešimų apie korupcijos prevencijos priemones didėjimu kiekvienais programos įgyvendinimo metais;
		6. antikorupciniuose renginiuose dalyvavusių asmenų skaičiumi.

VI SKYRIUS

PROGRAMOS ADMINISTRAVIMAS

* 1. Už savivaldybės antikorupcinės politikos įgyvendinimą gimnazijoje atsako direktorius. Kovos su korupcija programą rengia, jos įgyvendinimą organizuoja ir kontroliuoja gimnazijos direktorius ir jo sudaryta darbo grupė, atsakinga už korupcijos prevenciją gimnazijoje.
	2. Programos priemonių vykdytojai yra gimnazijos darbuotojai, dirbantys pagal darbo sutartis, kiti programos įgyvendinimo priemonių plane nurodyti asmenys.
	3. Priemonių vykdytojai per vieną savaitę nuo jiems priskirtos programos įgyvendinimo priemonės įvykdymo termino pabaigos paviešina priemonių įgyvendinimo eigą, pasiektus rezultatus gimnazijos interneto svetainėje ir/ar rajono spaudoje.

VII SKYRIUS

BAIGIAMOSIOS NUOSTATOS

* 1. Programai įgyvendinti sudaromas programos įgyvendinimo priemonių planas, kuris nustato korupcijos prevencijos priemones, vykdytojus, vykdymo terminus, laukiamus rezultatus, įgyvendinimo vertinimo rodiklius ir finansavimą.
	2. Gimnazijos bendruomenė, visi suinteresuoti juridiniai ir fiziniai asmenys gali teikti pasiūlymus gimnazijos direktoriui dėl programos pakeitimo ar papildymo.
	3. Atsižvelgiant į antikorupcinių teisės aktų pakeitimus, kompetentingų institucijų ir asmenų išvadas ir rekomendacijas, sociologinių tyrimų rezultatus, kitą reikšmingą informaciją, programa gali būti koreguojama.
	4. Programa, jos įgyvendinimo priemonių planas ir programos įgyvendinimo ataskaita viešai paskelbiama gimnazijos interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_

 PATVIRTINTA

 Švenčionėlių Mindaugo gimnazijos

 direktoriaus 2017 m. lapkričio 10 d.

 įsakymu Nr. O-

ŠVENČIONIŲ R. ŠVENČIONĖLIŲ MINDAUGO GIMNAZIJOS

2017–2019 METŲ KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS

|  |  |  |  |  |  |
| --- | --- | --- | --- | --- | --- |
| Eil. Nr. | Priemonės pavadinimas | Vykdytojas | Vykdymo laikas | Laukiami rezultatai | Įgyvendinimo vertinimo kriterijai |
| 1. | Supažindinimas su gimnazijos dokumentais, susijusiais su korupcijos prevencijos programa ir priemonių planu jai įgyvendinti | Direktorius | Iki 2017 m. gruodžio 1 d. paskelbti dokumentą mokyklos interneto svetainėje, per e. dienyną | Bendruomenė ir gyventojai bus supažindinti su programa ir jos priemonių planu | Su programa pasirašytinai supažindinta 100 proc. darbuotojų  |
| 2. | Dalyvavimas mokymuose, seminaruose korupcijos prevencijos tema | Vadovai | 2017-2019 m. | Darbuotojai turės daugiau žinių apie korupcijos pasekmes ir prevencines priemones | Dalyvių skaičius – 50 proc. |
| 3. | Koordinavimas ir kontrolė, kaip įgyvendinama korupcijos prevencijos programa, pasiūlymų gimnazijos direktoriui teikimas ir programos koregavimas reikalui esant. Korupcijos prevencijos programos įgyvendinio apibendrinimas | Darbo grupė | 1 kartą per metus | Laiku atlikta priemoniųvykdymo kontrolėužtikrins priemoniųvykdymą nustatytais terminais | Parengta ataskaita |
| 4. | Korupcijos pasireiškimo tikimybės nustatymas Lietuvos Respublikos teisės aktų nustatyta tvarka | Korupcijos pasireiškimo tikimybės nustatymo darbo grupė | 2017 m. IV ketv.,2018 m. IV ketv.,2019 m. IV ketv. | Nustatyta korupcijos pasireiškimo tikimybė 2-3 gimnazijos veiklos srityse, gimnazijos direktoriui pateikta motyvuota išvada dėl korupcijos pasireiškimo tikimybės  | Parengta išvada |
| 5. | Integruoti antikorupcinio švietimo temas į dorinio ugdymo ir žmogaus saugos dalykus, klasės vadovų veiklą | Dalyko mokytojai | Kasmet | Formuosis nepakantumas korupcijai, mokinių vertybinės ir pilietinės nuostatos | Temų skaičius ilgalaikiuose dalykų planuose, klasės vadovų veiklos planuose  |
| 6. | Organizuoti antikorupcines akcijas bei kitus renginius | Mokytojai, neformaliojo vaikų švietimo vadovai | Kasmet | Formuosis nepakantumas korupcijai | Renginių skaičius per metus - 2-3 |
| 7. | Gimnazijos interneto svetainėje ir patalpose sudaryti galimybes pateikti gyventojams anoniminę informaciją apie suteiktų paslaugų kokybę, aptarnavimo kultūrą bei galimas korupcinio pobūdžio apraiškas įstaigoje ir savivaldybės antikorupcijos komisijai pateikti rezultatų analizę | Vadovai | Nuolat | Nustatytas Korupcijos pasireiškimo tikimybės lygis, įvertintos veiklos sritys, kuriose egzistuoja didžiausia korupcijos pasireiškimo tikimybė | Informacijos analizė |
| 8. | Nagrinėti skundus dėl gimnazijos darbuotojų veiklos, esant korupcijos pasireiškimo rizikai | Vadovai | Esant skundui | Padidės bendras pasitikėjimas mokyklos veikla, piliečiai ir kiti asmenys bus paskatinti pranešti apie pasitaikančias negeroves ar pastebėtas korupcijos apraiškas | Išnagrinėtų skundų skaičius – 100 proc. |
| 9. | Informuoti bendruomenę apie nustatytas darbuotojų korupcijos apraiškas, korupcinių teisės pažeidimų tyrimą | Direktorius | Gavus informaciją | Padidės pasitikėjimas gimnazijos veikla, piliečiai ir kiti asmenys bus paskatinti pranešti apie pasitaikančias negeroves | Pateiktų pranešimųskaičius |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_